राजनीति में आने का अभी कोई इरादा नहीं : प्रियंका गांधी  
प्रियंका गांधी ने राजनीति में आने की अटकलों को खारिज किया है। एनडीटीवी को भेजे संदेश में उन्होंने कहा कि  रायबरेली और अमेठी में कार्यकर्ताओं से मिलने का नया मतलब न निकाला जाए।
प्रियंका गांधी ने एक बार फिर दोहराया है कि सक्रिय राजनीति में आने का उनका फिलहाल कोई इरादा नहीं है। एनडीटीवी को भेजे एक संदेश में प्रियंका ने कहा कि वह 1999 से लेकर 2004 तक अपनी मां के संसदीय क्षेत्रों को देखती रही हैं। पहले वह अमेठी जाती थीं, अब रायबरेली जाती हैं।
प्रियंका के मुताबिक, वहां जाकर लोगों और पार्टी के कार्यकर्ताओं से मिलने में कुछ भी नया नहीं है। उन्होंने कहा कि वह 1991 से चुनाव क्षेत्र में जाकर लोगों से मिल रही हैं। कुछ दिनों से इस बात की अटकलें लगाई जा रही थीं कि प्रियंका सक्रिय राजनीति में आएंगी, लेकिन उनके संदेश से साफ है कि फिलहाल उनका ऐसा कोई इरादा नहीं है।    

प्रियंका के मुताबिक, वहां जाकर लोगों और पार्टी के कार्यकर्ताओं से मिलने में कुछ भी नया नहीं है। उन्होंने कहा कि वह 1991 से चुनाव क्षेत्र में जाकर लोगों से मिल रही हैं। कुछ दिनों से इस बात की अटकलें लगाई जा रही थीं कि प्रियंका सक्रिय राजनीति में आएंगी, लेकिन उनके संदेश से साफ है कि फिलहाल उनका ऐसा कोई इरादा नहीं है।